Kvinden var ude at gå tur med sin hund. Hun havde taget bilen sammen med en mand, som var blevet ved bilen, mens hun gik tur med hunden. Men han blev bekymret, da hun ikke kom tilbage, og begyndte derfor at lede efter hende. Han fandt hende liggende livløs i en grøft i godt 35 centimeters vand. Ifølge vagtchefen ved Nordjyllands Politi, Peter Redder, har hun muligvis været oppe ad en tilstødende skrænt og er snublet, eller også kan hun have fået et ildebefindende. Onsdag morgen lå kvinden stadig i koma.

Opsummering:
En kvinde i halvtredserne blev tirsdag aften fundet livløs i en grøft ved Skiveren i Gandrup.